open-index/open-wikipedia-markdown huggingface dataset:
Alf Kristiansen

**Alf Kristiansen** (født 6. januar 1913 i Drammen, død 7. september 1942 ved Trandumskogen) var en norsk jernbanearbeider fra Drammen, Spania-frivillig, sabotør og motstandsmann.

Alf Kristiansen var sønn av Alfred Kristiansen og Jenny f. Eriksen (f. 1879). Bosatt i Fjellsbyen i Drammen. Han var sveiser på gård, før han dro til sjøs. Hans tilknytning til NSB er uklar, men han kan ha vært ansatt på jernbaneverkstedet Sundland i Drammen der mange andre fra NKP og Osvald-gruppa arbeidet.

Kristiansen var blant de frivillige som meldte seg til tjeneste for å kjempe mot Franco-fascistene under den spanske borgerkrig. Der tjenestegjorde han som sersjant i De internasjonale brigadene.

Han var under andre verdenskrig med i Osvald-gruppen, den norske sabotasjeorganisasjonen som fra 1941 ble ledet av sjømannen Asbjørn Sunde. I det illegale arbeidet gikk Kristiansen under dekknavnet «Dagfinn».

Kristiansen var med i gruppen fra sensommeren 1941, og deltok i den store sprengningsaksjonen mot jernbanestasjonene i Oslo i februar 1942. Dessuten var han og Sunde med i sprengningen av Statspolitiets hovedkvarter i Henrik Ibsens gate 7 i Oslo, 21. august 1942.

Kristiansen ble tatt samme dag. Han satt fengslet på Akershus festning til han ble overført Trandum og henrettet 7. september.

## Referanser


## Litteratur
* Sunde, Asbjørn: *Menn i mørket*. 1947, nytt opplag Spartacus Forlag 2009, side 129-130 (bildesidene). ISBN 978-82-430-0467-2.
Reidar Kristoffersen

**Reidar Kristoffersen** (født 24. juli 1918 i Nedre Eiker, død 7. september 1942 ved Trandumskogen) var en norsk sjåfør ved Oslo Renholdsverk, og sabotør og motstandsmann under krigen.

Han var sønn av Amalie f. Sørlie i 1891 i Lier, og Jørgen Kristoffersen (f. 1892) i Krokstadelva. Han ble gift med Hanna Lovise f. Åsvestad fra Lillehammer i 1941.

Kristoffersen var med å sloss mot Franco i den spanske borgerkrigen, og var med i krigen i Norge i 1940.

Under okkupasjonen var han tilsluttet Osvald-gruppen, som fra 1941 ble ledet av sjømannen Asbjørn Sunde. I det illegale arbeidet gikk Kristoffersen under dekknavnet «Didrik».

Kristoffersen deltok i sprengningen av Oslo Vestbanestasjon den 1. februar 1942.

Han ble pågrepet i Drammen samme vår (april) og utsatt for hard tortur, uten å sprekke, og dømt til døden 5. september.

## Litteratur
* Sunde, Asbjørn: *Menn i mørket*. 1947, nytt opplag Spartacus Forlag 2009, side 67, 85, 92, 103, og 129-130 (bildesidene). ISBN 978-82-430-0467-2.

## Referanser
Kaldbaksbotnur

**Kaldbaksbotnur** er et bebodd sted på Færøyene. Det ligger nederst i Mannafelsdalur, innerst i Kaldbaksfjørður på Streymoy. Mjørkadalur er en sidedal til Mannafelsdalur.

Veien mellom Kaldbaksbotnur og Kaldbak ble ferdigstilt i 1977. Veien langs sørsiden av fjorden til Tórshavn stod ferdig i 1980.

Kaldbaksbotnur tilhører Tórshavnar kommuna.

Kaldbaksbotnur er Færøyenes geografiske midtpunkt.

## Referanser
Talang 2008

Sesong nr. 2 av **[[Talang (TV-program)|Talang]]** ble sendt på TV 4 i Sverige våren 2008. Dommere var Tobbe Blom, Sofia Wistam og Bert Karlsson og programledere var Peppe Eng og Kodjo Akolor. Vinneren av Talang 2008 ble den 10-år gamle sangerinnen Zara Larsson som vant en million kroner.

## Finalister
*Sjongløren Johan Wellton 
*Pianisten David Fang 
*Sangeren Sebastian Krantz 
*Tryllekunstneren Seth Englund 
*Sangerinnen Sofia med storbandet 
*Pianisten Karina Sarkisyan 
*Rapperne RMK & Co
***Sangerinnen Zara Larsson (VINNER)**

## Se også
***Talang:**
**Talang (TV-program)
**Talang 2007 – vinner: Zillah & Totte
**Talang 2008 – vinner: Zara Larsson
**Talang 2009
***Norske Talenter:**
**Norske Talenter
**Norske Talenter (sesong 1) – vinner: Erlend Bratland
**Norske Talenter (sesong 2) – vinner: Quick
**Norske Talenter (sesong 3)
***Britain's Got Talent:**
**Britain's Got Talent
**Britain's Got Talent 2007 – vinner: Paul Potts
**Britain's Got Talent 2008 – vinner: George Sampson
**Britain's Got Talent 2009
***[[America's Got Talent]]**
Kollafjarðar kommuna

**Kollafjarðar kommuna** var en kommune på Færøyene. Den omfattet bygdene Kollafjørður, Signabøur og Oyrareingir langs fjorden med samme navn på Streymoy. Den ble opprettet ved delingen av Norðstreymoyar prestagjalds kommuna i 1913. I 2001 ble Kollafjarðar kommuna innlemmet i Tórshavnar kommuna. Kollafjarðar kommuna hadde ved innlemmelsen 958 innbyggere.

## Referanser
Georg Jenserud

**Georg Johannes Jenserud** (født 20. september 1920, død ved skyting 5. september 1944 ved Trandumskogen) var en norsk gårdsarbeider fra Norderhov, sabotør og motstandsmenn mot det nasjonalsosialistiske Tyskland.

Han var med i krigen i 1940. Under okkupasjonen sluttet han seg til Osvald-gruppen, som fra 1941 ble ledet av sjømannen Asbjørn Sunde.

Sommeren 1944 hadde Osvald-organisasjonen to sabotasjegrupper i området Haug-Viul-Vågård på Ringerike. Erland Hovde hadde ledelsen over distriktet, mens Jenserud og Reidar Hansen hadde ansvar for hver sin gruppe. 7. juni gjennomførte tyskerne en storaksjon i området, etter at motstandsgruppene hadde gjennomført en rekke aksjoner. 38 mann ble arrestert, blant dem Jenserud, Johan Karelius Moen, Helge Olsen og Reidar Hansen. Nesten hele Jenseruds gruppe ble satt ut av spill.
 
Selv ble han plassert på Akershus, og skutt på Trandum 5. september. Han er gravlagt i Hønefoss.

## Referanser


## Litteratur
* Sunde, Asbjørn: *Menn i mørket*. 1947, nytt opplag Spartacus Forlag 2009, side 129-130 (bildesidene). ISBN 978-82-430-0467-2.
* Bakke, Gudmund (2001): *Vågårds-gruppa -sabotører uten heder og medaljer*, Heftet Ringerike
Kaldbaks kommuna

**Kaldbaks kommuna** var en kommune på Færøyene. Den omfattet bygdene langs Kaldbaksfjørður på Streymoy: Kaldbak, Kaldbaksbotnur og Sund. Kommunen ble utskilt fra Suðurstreymoyar prestagjalds kommuna i 1930 og innlemmet i Tórshavnar kommuna i 1976. Veiforbindelsen mellom Kaldbaksbotnur og Kaldbak åpnet i 1977, og de ble tilknyttet det øvrige veinettet i 1980.

## Referanser
Helge Olsen

**Helge Olsen** (født 27. juni 1917, død ved skyting 5. september 1944 ved Trandumskogen) var en norsk fyrbøterassistent fra Norderhov, og sabotør og motstandsmann mot det nasjonalsosialistiske Tyskland.

Olsen var hjemmehørende i Svingheim nederst i Knestanggrenda, og medlem av motstandsgruppen Vågårdsgruppa. Det var en undergruppe av Osvald-gruppen, som fra 1941 ble ledet av sjømannen Asbjørn Sunde.

Vågårdsgruppa var forankret i Vågårdsbygda, beliggende nord for Hønefoss. Gruppen holdt sprengningskurs, blant annet ved Øyangen, der Olsen deltok. Han deltok også i aksjonen mot Hvalsbrua over Randselva 6. juni 1944. Sprengningsforsøket av brua ble betegnet som mislykket. Kun noen sviller ble skadet, mens skinnegangen var like hel. Bare forladningen hadde gått av. 

Den 7. juni 1944 aksjonerte tyskerne over store deler av Ringerike. Olsen som bodde på hybel på Hønen gård, ble arrestert i Øyabakken da han var på vei på sykkel til jernbanestasjonen. Kilden til informasjon om Olsens deltakelse i Vågårdsgruppa kan ha vært en motstandsmann som sprakk under tortur.

Olsen ble ifølge noen kilder arrestert 7. juni, mens andre kilder tidfester arrestasjonen til 9. juni 1944. Etter arrestasjonen ble han bragt til Akershus festning. Den 5. september 1944 ble han overført til Victoria Terasse, etter at han kort tid i forveien var meddelt dødsdom. Samme dag ble han bragt videre til Trandumskogen, og der henrettet.

Olsen er gravlagt i Norderhov.

## Referanser
Per Stensrud

**Per Tore Stensrud** (født 30. april 1924, død ved skyting 6. september 1944 ved Trandumskogen) var en norsk lærling fra Oslo som var medlem av Osvald-gruppen og var aktiv som sabotør og motstandsmann under andre verdenskrig.

I det illegale arbeidet gikk han under dekknavnet «Sigurd».

Stensrud ble i 1948 tildelt Krigsmedaljen post mortem for å ha kjempet og falt for Norges sak.

## Referanser


## Litteratur
* Sunde, Asbjørn: *Menn i mørket*. 1947, nytt opplag Spartacus Forlag 2009, side 129-130 (bildesidene). ISBN 978-82-430-0467-2.
Håkon Sunde

** Håkon Marinius Sunde ** (født 9. juni 1911, henrettet ved skyting 2. mars 1944 ved Trandumskogen) var en norsk sjømann, sabotør og motstandsmann mot det nasjonalsosialistiske Tyskland under andre verdenskrig.

Han var tilknyttet Osvald-gruppen, som ble ledet av hans bror, sjømannen Asbjørn Sunde. I det illegale arbeidet gikk Håkon Sunde under dekknavnet «Hans».

Håkon Sunde deltok sammen med broren Asbjørn i aksjonen mot Arbeidskontoret i Pilestredet 31 i Oslo, på Hitlers fødselsdag 20. april 1943.

Han ble dømt til døden 2. mars 1944 sammen med Osvald-kameraten Johan Peter Bruun, og begge ble henrettet samme dag.

## Referanser


## Litteratur
* Sunde, Asbjørn: *Menn i mørket*. 1947, nytt opplag Spartacus Forlag 2009, side 105, 109-112, 122, 126, 129-130 (bildesidene), 136, 143, 162. ISBN 978-82-430-0467-2.
Barly Pettersen

**Barly Devold Paul Pettersen** (født 18. februar 1900 på Lurøy på Helgeland, død ved halshogging 30. mai 1944 i Brandenburg) var en norsk havnearbeider fra Helgeland, like ved Mo i Rana. Han bosatte seg senere i Narvik sammen med sin familie, hvor han under andre verdenskrig var sentral i opprettelsen av en lokal motstandsgruppe med hjelp fra Martin Rasmussen Hjelmen.

Han var tilknyttet Osvald-gruppen, som ble ledet av Asbjørn Sunde.

Pettersen ble arrestert på havna i Narvik 5. august 1941, og ble etterhvert transportert til Tyskland. Han ble flyttet mellom forskjellige anstalter, og satt en tid som fange i Sachsenhausen.

30. mai 1944 ble han henrettet ved halshugging i Brandenburg, sammen med Martin Rasmussen Hjelmen.

## Referanser


## Litteratur
* 
* 
* 
*
Frank Nilsen

:*For biologiprofessoren, se [[Frank Nilsen (biolog)]]

*' Frank Hagbarth Nilsen *' (født [[30. desember]] [[1889]] i [[Bergen]], død [[10. desember]] [[1942]] i [[Düsseldorf]]) var en [[Norge|norsk]] bryggearbeider, sabotør og motstandsmann mot [[Tysklands historie (1933–1945)|det nasjonalsosialistiske Tyskland]] under [[andre verdenskrig]].

Nilsen var før krigen tilknyttet den såkalte [[Wollweber-gruppen]], som alt da drev sabotasje mot [[Tysklands historie (1933–1945)|Hitler-tyskland]]. Han ble kontaktet av [[Martin Hjelmen]], som var en sentral Wollweber-mann. Nilsen sa seg villig til å bygge ut en gruppe i Bergen, og vervet snart smeden [[Leif Myrmel]] til virksomheten. Sammen med [[Norman Iversen]] utgjorde de to før krigen kjernen i Wollweber-organisasjonen i Bergen.

Under okkupasjonen fortsatte den norske delen av Wollweber-gruppen, og utviklet seg til det som etter hvert ble kjent som sabotasjeorganisasjonen [[Osvald-gruppen]], ledet av sjømannen [[Asbjørn Sunde]]. I dette illegale arbeidet var Nilsen aktiv - under dekknavnet «Bernt».

Gjennom tortur av fanger klarte tyskerne i november 1941 å presse fram opplysninger om Nilsens identitet. 31. mars 1942 kom folk fra Gestapo Hamburgs Avdeling II til Bergen for å finne ham.

Nilsen ble arrestert 30. april 1942 og sendt til Tyskland. Der døde han 10. desember 1942, i fangeleir i [[Düsseldorf]].

== Litteratur ==
* Sunde, Asbjørn: *Menn i mørket''. 1947, nytt opplag Spartacus Forlag 2009, side 129-130 (bildesidene). ISBN 978-82-430-0467-2.

## Referanser
Arne Emanuel Næsman

** Arne Emanuel Næsman ** (født 29. november 1915, død under tortur  27. mai 1944 i Oslo) var en norsk skofabrikkarbeider fra Oslo, sabotør og motstandsmann mot det nasjonalsosialistiske Tyskland under andre verdenskrig.

Han var tilknyttet Osvald-gruppen, som ble ledet av sjømannen Asbjørn Sunde. Han ble drept gjennom tortur under forhør i gestapos hovedkvarter på Victoria terrasse i Oslo.

## Litteratur
* Sunde, Asbjørn: *Menn i mørket*. 1947, nytt opplag Spartacus Forlag 2009, side 129-130 (bildesidene). ISBN 978-82-430-0467-2.
Gunnar Orby

**Gunnar Orby** (født 24. april 1908, død september 1944 på ukjent sted) var en norsk bussjåfør fra Oslo, sabotør og motstandsmann mot det nasjonalsosialistiske Tyskland under andre verdenskrig.

Han var en av de sentrale motstandsmennene og operative lederne i  Osvald-gruppen, som ble ledet av sjømannen Asbjørn Sunde. I det illegale arbeidet gikk Orby under dekknavnet «Ludvig», og ledet blant annet en aksjon for å hente en arrestert motstandsmann ut fra Ullevål sykehus.

I sin bok *[[Menn i mørket]]*, skriver Asbjørn Sunde at Orby «Forsvant på vei til Sverige».

## Referanser


## Litteratur
* Sunde, Asbjørn: *Menn i mørket*. 1947, nytt opplag Spartacus Forlag 2009, side 129-130 (bildesidene). ISBN 978-82-430-0467-2.
Rigmor Hansen (motstandskvinne)

**Rigmor Margrete Hansen** (født Larsen 8. november 1908, død 29. oktober 1942 på Grini) var en norsk bokbinderassistent fra Oslo, og motstandskvinne mot det nasjonalsosialistiske Tyskland under andre verdenskrig.

Hun var tilknyttet Osvald-gruppen, som ble ledet av sjømannen Asbjørn Sunde. Hun var en sentral kurer innen organisasjonen, og gikk i det illegale arbeidet under dekknavnet «Gerd».

Hansen ble arrestert 21. august 1942 og utsatt for så hard tortur at hun døde på Grini.

Hun var gift med Sigurd Peder Hansen, og hadde ett barn. Hennes mann ble skutt i Trondheim i 1942.

## Referanser


## Litteratur
* Sunde, Asbjørn: *Menn i mørket*. 1947, nytt opplag Spartacus Forlag 2009, side 129-130 (bildesidene). ISBN 978-82-430-0467-2.
Finn Eriksen (motstandsmann)

** Finn Eriksen ** (født 8. mars 1908, død 10. februar 1943 i Oslo) var en norsk murer fra Oslo, og motstandsmann mot det nasjonalsosialistiske Tyskland under andre verdenskrig.

Han var tilknyttet Osvald-gruppen, som ble ledet av sjømannen Asbjørn Sunde. I det illegale arbeidet gikk Eriksen under dekknavnet «Tor».

Eriksen var også med i Norges Kommunistiske Partis sentralforlegning i Hemsedal. Han ble alvorlig såret av skudd fra tyskerne og ført til Ullevål sykehus i november 1942. I februar 1943 døde han av skadene.

Han er gravlagt på Østre gravlund i Oslo. Han var bror av motstandsmannen Håkon Eriksen.

## Referanser


## Litteratur
* Sunde, Asbjørn: *Menn i mørket*. 1947, nytt opplag Spartacus Forlag 2009, side 129-130 (bildesidene). ISBN 978-82-430-0467-2.
Sigurd Hansen

**Sigurd Peder Hansen** (født 8. april 1908, død ved skyting 18. september 1942 i Trondheim) var en norsk rørlegger fra Oslo, og motstandsmann mot det nasjonalsosialistiske Tyskland under andre verdenskrig. Han var tilknyttet Osvald-gruppen, som ble ledet av sjømannen Asbjørn Sunde.

Hansen drev sabotasje mot hangarer og fly på Værnes og deltok i Osvald-gruppens sabotasje i Henrik Ibsensgate i Oslo. I det illegale arbeidet gikk han under dekknavnet «Oskar».

Han ble arrestert 21. august 1942, dømt til døden 6. september og skutt 18. september. Han var gift med motstandskvinnen Rigmor Hansen. Hun ble torturert til døde på Grini samme året.

## Referanser


## Litteratur
* Sunde, Asbjørn: *Menn i mørket*. 1947, nytt opplag Spartacus Forlag 2009, side 129-130 (bildesidene). ISBN 978-82-430-0467-2.
Karl Johan Nikolaisen

**Karl Johan Nikolaisen** (født 7. september 1918, død 29. mars 1944 på Raufoss) var en norsk skiløper og friluftsarbeider fra Gjøvik, og motstandsmann mot det nasjonalsosialistiske Tyskland under andre verdenskrig.

Han var tilknyttet Osvald-gruppen, som ble ledet av sjømannen Asbjørn Sunde. I det illegale arbeidet gikk Nikolaisen under dekknavnet «Jens».

Nikolaisen ble skutt av tyske styrker under flukt fra sabotasjearbeid på Raufoss.

## Referanser


## Litteratur
* Sunde, Asbjørn: *Menn i mørket*. 1947, nytt opplag Spartacus Forlag 2009, side 129-130 (bildesidene). ISBN 978-82-430-0467-2.
Sweetwater (band)

**Sweetwater** var et amerikansk rocke-band startet i 1968 av Nancy «Nansi» Nevins (vokalist), August Burns (cello), Albert Moore (fløyte/vokal), Alan Malarowitz (trommer), Elpidio Cobian (congatrommer), Alex Del Zoppo (keyboard) og Fred Herrera (bass). I ettertid er de mest kjent som bandet som egentlig skulle åpne Woodstock-festivalen i 1969. Richie Havens var første artist på scenen, men Sweetwater var det første **bandet** på scenen. 

## Historie
Sweetwater var pionerer innen sjangerblandingen av psykedelisk rock og fusion, som ble varemerket til blant andre Jefferson Airplane, og som ofte nevnes som «det typiske 60-talls-soundet» fra USA. Bandet var ofte oppvarmere for The Doors i 1968 og 1969, og var også med Eric Burdon & The Animals på turné i 1968. 

Tre dager etter en opptreden på TV-programmet *The Red Skelton Show* i desember 1969, ble vokalisten Nancy Nevins påkjørt og hardt skadet i en bilulykke. Dette gjorde at bandet fikk en lite velkommen bråstans i karrieren, og populariteten de hadde bygget opp på slutten av 1960-tallet svant hen. Nevins fikk mindre midlertidige hjerneskader, samt en større permanent skade på stemmebåndet etter ulykken. 

Bandet forsøkte å fortsette tidlig på 1970-tallet, men med en Nancy Nevins som hadde tydelige problemer med stemmen ble det vanskelig å gjenvinne populariteten. De ga ut totalt tre album før bandet ble oppløst i 1971. I 1975 ga Nevins ut et soloalbum, men det var ikke mange som husket den tidligere stjernen, og salget av platen var dårlig. 

Gruppen ble gjenforent i 1994 for å spille under festivalen *Woodstock '94*, og i 1999 laget musikk-kanalen VH1 filmen *Sweetwater: A True Rock Story* om bandets historie. Amy Jo Johnson spilte den unge Nancy Nevins, mens Michelle Phillips (kjent fra The Mamas and the Papas) spilte den noe eldre Nancy. Etter utgivelsen av *Live at Last* i 2002, ble det i 2005 utgitt remaster-versjoner på CD av de tre originale albumene, og bandet gir fremdeles sporadiske konserter.

De mest kjente sangene av Sweetwater er «Motherless Child», «What's Wrong?», «Why Oh Why» og «In a Rainbow», alle fra debutalbumet *Sweetwater*, utgitt i 1968.

## Diskografi
### Sweetwater
**Sweetwater* (1968)
**Just for You* (1970) 
**Melon* (1971)
**Cycles: The Reprise Collection* (1999) – («Limited Edition» – 10&nbsp;000 nummererte kopier)
**Live at Last* (2002)

### Nancy Nevins solo
**Nancy Nevins* (1975)

## Eksterne lenker
* 
* 
* 
*  CC Musics søkeresultat på Sweetwater-albumer
FUDOSI

**FUDOSI** eller **FUDOESI** (fransk: *Fédération Universelle des Ordres et Sociétés Initiatiques*, latin: *Federatio Universalis Dirigens Ordines Societatesque Initiationis*) var en føderasjon av femten autonome initiatoriske ordener, bl.a. martinistordener,  rosenkorsordener og frimurerordener. FUDOSI ble etablert i Brussel, Belgia, den 14. august 1934, og ble oppløst den 14. august 1951.

## Formål
Formålet med føderasjonen ble definert som *«å beskytte de hellige liturgier, ritualer og lærdommer hos de tradisjonelle initiatoriske ordener mot å bli annekterte og profaniserte av lysskye organisasjoner»*

Et annet sted heter det: *«Enkelte personer ... har undret seg over hvorfor det var nødvendig å samles i en universell føderasjon av initiatoriske ordener og selskaper, som innenfor deres egne arbeidsområder nyter den absolutte og fulle frihet og totale autonomi og uavhengighet. ... Vi må erkjenne og beklage, at der eksisterer mange falske profeter og en rekke såkalte innviede som, av egoistiske og tyranniske hensikter om makt, utnytter innvielsen som et påskudd for å oppnå tillit hos, og å utnytte, godtroende og ærlige personer. Det var på høy tid å advare almenheten mot disse falske ledere og mot de usunne doktriner som de underviser i overfor godtroende sjeler. ... Det var nødvendig å ... unngå enhver forveksling mellom de regulære og autentiske ordener, og de falske organisasjoner som er skadelige eller som gir en undervisning som ikke har noe å gjøre med den universelle tradisjon og esoterismen.»*

## Deltagende ordener
Det går ikke frem av disse formuleringene hvilke organisasjoner det dreier seg om. Det som er sikkert, er at et lignende initiativ &#x2013; en føderasjon av 11 esoteriske ordener, ble opprettet i Paris i februar 1939 under navnet FUDOFSI. FUDOFSI bestod av organisasjoner og enkeltpersoner som var svært fiendtlig innstilte overfor FUDOSI. Blant initiativtagerne bak FUDOFSI var Reuben Swinburne Clymer, som brukte store deler av sitt liv på å angripe Harvey Spencer Lewis, grunnleggeren av Rosenkorsordenen A.M.O.R.C.

Videre er det verd å merke seg at Ordo Templi Orientis ikke deltok i dannelsen av FUDOSI.

### Norge
To av disse ordenene eksisterer i dag med avdelinger i Norge: Rosenkorsordenen A.M.O.R.C som er åpen og markedsfører sin virksomhet, og Den Pythagoreiske Orden (også kjent under andre navn, bl.a. O.H.T.M., kalt Collegium Philosophorum i Norge) som er lukket og arbeider tradisjonelt esoterisk.

### Konventet i 1934
FUDOSI's første konvent fant sted fra den 8. til den 16. august 1934, der følgende ordener deltok:

ORDRE DU LYS ET DE L'AIGLE' (Orden av Liljen og Ørnen) var invitert, men sendte ingen delegater dette året (1934).

## Fotnoter
1 Representant for Lucien Mauchel
2 Representant for Sar Alkmaion

## Referanser
Martin Hjelmen

**Martin Rasmussen Hjelmen** (født 24. januar 1904 i Hjelme i Øygarden, død 30. mai 1944 i Brandenburg) var en norsk sjømann og sabotør.

Hjelmen tok tidlig hyre til sjøs, og han utviklet sympatier for kommunismen og sterk motstand mot nazismen. I november 1935 møtte han i Oslo den tyske kommunisten og sjømannsorganisatoren Fritz Karl Wollweber, som i samarbeid med Sovjetunionen hadde utviklet en sabotasjeorganisasjon som rammet tysk og polsk skipsfart. Organisasjonen sprengte skip som leverte krigsviktig materiell til general Franco under borgerkrigen i Spania.

I Wollweber-gruppen fikk Hjelmen ansvar for det «nord-atlantiske området» og gikk straks igang med gjennomføring av en rekke sabotasjer, også mot skip ved kai i Oslo. Den første kjente vellykkede sabotasjeaksjonen skjedde i september 1937, og fram til årsskiftet 1938&ndash;1939 utførte organisasjonen over 30 aksjoner.

I september 1938 overtok Asbjørn Sunde ledelsen over den norske Wollweber-gruppen, og Hjelmen fikk ansvaret for virksomheten langs Ofotbanen, Narvik-Kiruna-Luleå (Sunde, side 243). Han reiste til Narvik for å vurdere mulighetene for en gruppe der, og tok kontakt med Barly Pettersen, som da jobbet som havnearbeider ved den strategisk viktige malmkaien i Narvik (Berg, 2009).

I samarbeid med Gestapo rullet europeisk politi opp flere av gruppene. Bare Hjelmens gruppe i Oslo overlevde tilbakeslagene og forble organisert, og vokste fram under Asbjørn Sundes ledelse fra 1941 under tilnavnet Osvald-gruppen.

Hjelmen blir arrestert i Sverige i februar 1940, og svenske myndigheter overleverte han til tyskerne. Han ble siden avhørt og torturert av Gestapo, og henrettet med giljotin i Brandenburg 30. mai 1944. Barly Pettersen ble henrettet samme dag.

## Litteratur
* Borgersrud, Lars: *Die Wollweber-Organisation und Norwegen* – Berlin 2001
* Borgersrud, Lars: *Nødvendig innsats. Sabotørene som skapte den aktive motstanden* – Oslo 1997 ISBN 82-00-22529-1
* 
*
Vince Sulyok

**Vince Sulyok** (født 7. juli 1932 i Ungarn, død 9. august 2009 i Norge), var en norsk forfatter og oversetter. Han var ansatt som førstebibliotekar ved Universitetsbiblioteket i Oslo. Sulyok mottok flere ungarske utmerkelser for sitt arbeid for formidling av ungarsk kultur til Norge og skandinavisk kultur til Ungarn.

## Bibliografi
### Utgivelser på ungarsk
* 1958 *Verden styrtet sammen over meg.* Egen diktsamling. 
* 1961 *Under en formålsløs himmel.* Egen diktsamling. 
* 1976 *Vinterbrev.* Norsk lyrikk i ungarsk gjendiktning. 
* 1978 *Byens metafysikk.* Lyrikk av Rolf Jacobsen i ungarsk gjendiktning. 
* 1997 *Livet, en lysvirvel.* Egen diktsamling. 
* 1999 *I motlyset.* Lyrikk av Peter Holm i ungarsk gjendiktning. 
* 2002 *Du lever i fortiden.* Egen diktsamling. 
* 2002 *Lyrikk av 16 danske diktere i det 20. århundre.* Lyrikk i ungarsk gjendiktning 
* 2003 *Istapptid.* Lyrikk av Jan Erik Vold i ungarsk gjendiktning. 
* 2006 *Stakkars land.* Egen diktsamling. 
* 2009 *Havet begynner å blø.* Egen diktsamling. 

### Utgivelser på norsk
* 1974 *Dikt i utval.* Oversatt lyrikk. Redaktør og oversettelser. 
* 1975 *Moderne ungarsk lyrikk.* Antologi. Red. 
* 1977 *Hvisking i mørket.* Oversatt lyrikk. Redaktør og oversettelser. 
* 1979 *Lukten fra retterstedene.* Oversatt lyrikk. Redaktør og oversettelser. 
* 1980 *Med rent hjerte.* Oversatt lyrikk. Redaktør og oversettelser. 
* 1984 *Også dette er Europas stemme.* Oversatt lyrikk. Redaktør og oversettelser. 
* 1990 *Hrabals bok.* Oversetter. 
* 1994 *Ungarns historie og kultur.* Encyklopedi. Forfatter. 
* 1997 *Mennesker, grener.* Oversatt lyrikk. Redaktør og oversettelser.
Posisjonsartilleriet

**Posisjonsartilleriet** ble opprettet etter initiativ av forsvarsminister oberst Georg Stang, som en egen artilleribataljon ved stortingsvedtak den 27. mai 1902 med ialt fem kompanier. Hovedstandplass ble Fredrikstad.

Opprettelsen er første gang omtalt i St. prp. 91 1900/01 og ble da offentlig kjent. Sommeren 1901 hadde en imidlertid startet rekruttskole for mannskapene forut for unionsoppløsningen i 1905. Bataljonens mannskaper ble trukket fra Landstormen, de eldre årsklasser, og var den del av hæren som alltid skulle være i Norge. Dette innebar at Posisjonsartilleriet ble en særnorsk avdeling og i praksis en styrking av det norske forsvaret. Posisjonsartilleriet besto dels av mobile artillerienheter, dels av mer stasjonært artilleri i Glommenlinjen og de øvrige grensebefestningene. I tillegg til de rene batteristillingene ble det også opprettet observasjonsstasjoner. En av disse var på Onsøyknipen med vidt utsyn over ytre Oslofjord.

Ett av kompaniene ble forlagt nordenfjells på Tønsåsen batteri i Stjørdal.

Etterhvert fikk oberst Stang innkjøpt 140 hurtigskytende kanoner fra Ehrhardts våpenfabrikk i Düsseldorf. Disse fikk typebetegnelsen 7,5 cm feltkanon M/1901, system Erhardt.
I tillegg 8 stykk 10,5 cm posisjonskanon L/28 M/1901 Schneider Canet og 18 stykk 10,5 cm posisjonskanon L/28 M/1904 Cockerill. Betegnelsen posisjonskanon indikerer at dette artilleriet var tiltenkt Posisjonsartilleribataljonen.Egenskapene skiller seg ikke fra 7,5&nbsp;cm Erhatdt på annen måte enn at vekten var betydelig større slik at de var vanskeligere å forflytte.

En tid etter Stangs avgang ble posisjonsartilleriet slått sammen med kystartilleriet og dannet festningsartilleriet.

## Referanser


## Eksterne lenker
Drammenslinjen 1905
Hans Bahlow

**Hans Bahlow** (født 21. november 1890 i Liegnitz, død 16. desember 1982 i Hamburg) var en tysk onomastiker.

Bahlow var prestesønn og studerte germanistikk, teologi og semittiske språk. Fra 1927 var han ansatt ved universitetsbiblioteket i Rostock.

## Verker (utvalg)
* Schlesisches Namenbuch, (schlesisk navneleksikon) Kitzingen 1953 
* 	Deutschlands geographische Namenwelt – Etymologisches Lexikon der Fluß- und Ortsnamen alteuropäischer Herkunft,  (etymologisk leksikon over elve- og stedsnavn av gammeleuropeisk opprinnelse) Frankfurt am Main 1965 
* Deutsches Namenlexikon (tysk navneleksikon), München 1967 (ISBN 3-8112-2271-6)
* 	Niederdeutsches Namenbuch (nedertysk navneleksikon), Wiesbaden 1972

## Referanser
Agroecomyrmecinae

* *[[Agroecomyrmex]]*
* *[[Eulithomyrmex]]*
* *[[Tatuidris]]*

**Agroecomyrmecinae** er en gruppe (underfamilie) av maur. Det er bare beskrevet én nålevende art, *[[Tatuidris tatusia]],* men det er også kjent noen få, ubeskrevne arter, i tillegg tre arter som er kjent fra fossiler. De blir noen ganger regnet som en undergruppe av Myrmicinae.

## Utseende
Små (gjerne rundt 3&nbsp;mm), rødbrune maur. Arbeiderne er hårløse og blanke, hodet, thorax og bakkroppen er avrundede. Hodet har ganske korte antenner, med kølleformet første ledd, en kort, 5-leddet svøpe etter "kneet" og ytterst en spoleformet, en-leddet kølle. Fasettøynene er ganske små og runde, kjevene trekantede og ikke spesielt lange. Hannene ser ganske ulike ut, som vanlig hos maur. De er mørkbrune, antennene er lange, kroppen kledt med spredte, oppstående hår og de har velutviklede, mørke vinger. De har også ganske store fasettøyne.

## Levevis
Lite er kjent om biologien til disse små og tilsynelatende sjeldne maurene, men de blir gjerne funnet enkeltvis mellom løvstrø på bakken.

## Utbredelse
De lever i Mellom-Amerika og det nordlige Sør-Amerika.

## Systematisk inndeling

* ordenen vepser (veps, maur og bier) (Hymenoptera) 
** underordenen **[[stilkvepser]]**, (Apocrita)
*** gruppe **[[broddvepser]]**, (Aculeata)
**** familien maur (Formicidae) 
***** underfamilie Agroecomyrmecinae
****** *[[Agroecomyrmex duisburgi]]* – kjent fra fossiler
****** *[[Eulithomyrmex rugosus]]* – kjent fra fossiler
****** *[[Eulithomyrmex striatus]]* – kjent fra fossiler
****** *[[Tatuidris tatusia]]* Brown & Kempf, 1968 – eneste beskrevne, nålevende art, Det er i tillegg kjent flere, til nå ubeskrevne, *[[Tatuidris]]-*arter.

## Litteratur
* Bolton, B. 1995. *A New General catalogue of the Ants of the World.* Harvard University Press. 504 sider. ISBN 0-674-61514-X.
* Hölldobler, B. og Wilson, E.O. 1994. *Journey to the Ants*. Belknap Press. ISBN 0-674-48525-4

## Eksterne lenker
* 
* Tree Of Life: Agroecomyrmecinae Bilder
* Antweb: Agroecomyrmecinae
Liste over vinnere av og nominerte til Turnerprisen

Dette er en **Liste over vinnere av og nominerte til [[Turnerprisen]]** (som har fått sitt navn etter maleren J.M.W. Turner), en årlig pris gitt til en britisk bildendekunstner. Den blir organisert av Tate Gallery, og siden begynnelsen i 1984 har den blitt Storbritannias mest publicised kunstpris. Opprinnelig var ikke begrensning når det gjaldt alder, men den er nå bare åpen for kunster under 50.

## Vinnere og nominerte kunstnere

## Galleri

Fil:Richard Long Riverlines Detail.jpg|Detaljer fra Richard Longs *Riverlines* installert i lobbyen til Hearst Tower (New York City)

## Referanser
Amblyoponinae

* *[[Adetomyrma]]*
* *[[Amblyopone]]*
* *[[Apomyrma]]*
* *[[Bannapone]]*
* *[[Concoctio]]*
* *[[Myopone]]*
* *[[Mystria]]*
* *[[Onychomyrmex]]*
* *[[Opamyrma]]*
* *[[Paraprionopelta]]*
* *[[Prionopelta]]*

**Amblyoponinae** er en gruppe (underfamilie) av maur. Disse små, sylindriske maurene har et underjordisk levesett. Det er kjent ca. 100 arter fordelt på ca. 10 slekter.

## Utseende
Små (gjerne bare rundt 2&nbsp;mm lange), slanke, sylindriske maur, oftest rødbrune på farge. Fasettøyne finnes vanligvis, men er ganske små. Kjevene er som oftest lange og slanke. Kroppen er slank og sylindrisk, beina vanligvis ganske korte. Bakkroppen er tett festet til pedicelen (den hvelvede petiolus), slik at denne ikke har noen eksponert bakflate som den har hos de fleste andre maur. Bakkroppen er vanligvis nokså lang og tynn.

## Levevis
Disse artene fører et skjult, underjordisk liv, blant annet på savanner. De er rendyrkede rovdyr. Noen har spesielle levesett, blant annet synes noen *[[Amblyopone]]-*arter å leve nesten utelukkende av skolopendere.

## Utbredelse
De finnes i de fleste verdensdeler, men mangler i de kalde områdene og i Europa.

## Systematisk inndeling

* ordenen vepser (Veps, maur og bier) (Hymenoptera) 
** underordenen **[[stilkvepser]]**, (Apocrita)
*** gruppe **[[broddvepser]]**, (Aculeata)
**** familie Maur (Formicidae) 
***** underfamilie Amblyoponinae
****** *[[Adetomyrma venatrix]]*
****** slekt *[[Amblyopone]]* Erichson, 1842 – på savanne, lever av skolopendere? – ca. 70 arter
****** *[[Apomyrma stygia]]*
****** *[[Bannapone mulanae]]*
****** *[[Concoctio concenta]]* Brown, 1974
****** slekt *[[Myopopone]]* – to arter
****** slekt *[[Mystrium]]* Roger, 1862 – kraftig skulpturert overflate, 9 arter
****** slekt *[[Onychomyrmex]]* – blank, svart, nokså ulik de andre medlemmene i gruppen, 3 arter
****** slekt *[[Opamyrma]]*
****** *[[Paraprionopelta minima]]*
****** slekt *[[Prionopelta]]* Mayr, 1866 – svært små, sylindriske, minner om spretthaler, 13 arter

## Litteratur
* Bolton, B. 1995. *A New General catalogue of the Ants of the World.* Harvard University Press. 504 sider. ISBN 0-674-61514-X.
* Hölldobler, B. og Wilson, E.O. 1994. *Journey to the Ants*. Belknap Press. ISBN 0-674-48525-4

## Eksterne lenker
* 
* Tree Of Life: Amblyponinae Bilder
* Antweb: Amblyoponinae
* Afrikanske Amblyoponinae, med nøkkel til slektene
* Bilder av nordamerikansk art
Ane Lillian Tveit

**Ane Lillian Tveit** (født i Kristiansand 12. august 1974) er en norsk gründer, som har vært med å starte organisasjoner som Noah for dyrs rettigheter og Ahead for funksjonshemmede barn i Moldova. 

Ane Lillian Tveit har designet «so-ro vuggen», som vugger forlengs etter teorier om sanseintegrasjon som beskriver forlengs vugging som den mest behagelige bevegelse for barnet. Hun deltok i Skaperen 2009 på TV2 med denne vuggen, og kom helt til finalen. Hun har ytterligere mottatt Merket for god design 2010  fra Norsk Designråd, nominert til Bo Bedre Prisen høsten 2010 og nominert til Designprisen 2011  av Tysk Designråd for utvikling av so-ro vuggen. Hun vant publikumsavstemningen som Årets gründerkvinne 2012 fra Innovasjon Norge og Nærings- og handelsdepartementet.

So-ro vuggen har fått internasjonal oppmerksomhet bla gjennom NBC Celebrity Nursery Trends. Ane Lillian Tveit startet eksport til USA på egen hånd.  Fra 2013 overtok det spanske selskapet Babyhome produksjon og distribusjon på lisens. Selskapet har distribusjon i 35 land. Lisensavtalen ble annullert juli 2015, da Babyhome produserte og distribuerte vuggen med vesentlige endringer uten godkjennelse av designeren.

I 2011 mottok Ane Lillian Tveit Barn av Jordens Pris for sitt arbeid for funksjonshemmede barn.

Ane Lillian Tveit er utdannet ergoterapeut fra Høyskolen i Oslo i 1999. Hun er delvis oppvokst utenfor Sandvika i Bærum, men har på grunn av sin far (komponisten Sigvald Tveit) hatt flere av sine barndomsår i Los Angeles i USA.

## Referanser


## Eksterne lenker
* Hjemmeside for vuggen so-ro
* Hjemmeside for Ahead Moldova
* TV2s dokumentar om Ahead del 1 - nominert til Gullruten for Beste Dokumentar 2004
* TV2s dokumentar om Ahead del 2 - nominert til Gullruten for Beste Dokumentar 2004
* Samarbeid med moldovsk politi til Dubai for å hente hjem ofre for menneskehandel
Kjellås batteri

**[[Kjellås batteri]]** ligger vest for Glomma i Skiptvet kommune, noe syd for Vamma kraftverk, og er et av befestningsanleggene som ble bygget forut for unionsoppløsningen 1905. 

Batteriet ble bygget i 1902- 1903 som et forhåndsutbygd stillingsområde for Posisjonsartilleriet. Det hadde åtte åpne kanonstandplasser for 8,4 cm feltkanoner med en rekkevidde på ca. 6 km. Standplassene er godt adskilt. Bak disse er de bundet sammen av en vollgang. Mellom standplassene er det doble ammunisjonsnisjer. Anlegget er delvis nedsprengt i fjell og er blant de største enkeltanlegg blant grensebefestningene i Østfold. 

Batteriets oppgave var å hindre overgang ved Grønsund fergeleie og ellers dekke Glomma. Fem av standplassene danner en linje med skuddretning mot Eidsberg kirke. De siste tre stillingene på høyre fløy har retning mot sørøst. Batteriet kontrollerer også en del veier med tilknytning til jernbanestasjoner langs Østfoldbanens østre linje: Mysen, Eidsberg, Rakkestad og Slitu.

Anlegget eies fortsatt av Forsvaret, og er en del av Nasjonale Festningsverk.

## Kilder
* ''Nasjonale Festningsverks nettsted'': Kjellåsbatteriet
* ''Landsverneplan for Forsvaret'': Kjellåsbatteriet

## Eksterne lenker
*
Kroppsmaling

**Kroppsmaling** er dekorering av naken menneskehud ved hjelp av maling. Kroppsmaling har sin opprinnelse i forhistorisk kunst og kultur, og har blitt praktisert blant de fleste forhistoriske folk og i stammebasert kunst over hele verden. Kroppene ble dekorert med et bredt spekter av stoffer, inkludert plante- og dyrepigmenter, og dette ble gjort av en rekke ulike grunner – for å feire seremonielle anledninger (f.eks. overgangsritualer som pubertet eller ekteskap), for å identifisere nøkkelpersoner (f.eks. høvdinger, medisinmenn og åndelige ledere) og for å markere sosiale kaster (som i India). 

Hos flere naturfolk, blant annet i Afrika, Nord-Amerika og Australia, er kroppsmaling en del av tradisjonell kultur for å smykke kroppen. Slik pynt kan inngå som del av rituelle handlinger og seremonier. Amerikanske urfolk brukte krigsmaling for å signalisere fiendtlighet.

Kroppsmaling ble også brukt som beskyttelse: Et eksempel var bruken av vaid (et blått fargestoff fra planten *[[Isatis tinctoria|Isatis Tinctoria]]*) av hedenske skotske keltiske stammer under den romerske keisertiden. Kroppsmalingen tjente primært som krigsmaling, men det blå pigmentet hadde også angivelig legende egenskaper.

I moderne vestlig kultur brukes kroppsmaling oftere for å skape oppmerksomhet om en sak, ikke sjelden som en politisk ytring i en protestaksjon, eller som et kunstuttrykk. Sportssupportere maler ofte ansikter og overkropper med flagg og farger til det laget de heier på. 

### Andre begrep
Jegere og soldater kan kamuflere seg med mørk eller flekkete ansikts- og kroppsmaling. 

Sminke kalles vanligvis ikke kroppsmaling. 

Tatoveringer er en varig form for kroppsdekor.

## Eksempler

File:Corroboree.jpg|Aranda-menn (arrerntéer) pyntet med seremoniell kroppsmaling til corroboree, en rituell høytid blant australske aboriginer, omkring 1900
File:Sadu_Kathmandu_Pashupatinath_2006_Luca_Galuzzi.jpg|Sadhuer, hinduistiske asketer, iført tradisjonell drakt, kroppsmaling og uklippet dreadlockfrisyre i Kathmandu 2006
File:Wales_supporters.jpg|Walisiske landslagssupportere i «krigsmaling» under verdensmesterskapet i rugby union 2007. *[[Cymru]]* betyr «Wales» på walisisk.
File:Japon Kyoto 0502.jpg|Japansk turist i Kyoto tradisjonelt utkledt som maiko, en geisha-lærling, med hvitsminket ansikt og øverst på ryggen, wareshinobu-frisyre og karakasa-paraply
File:Maskowanie.JPEG|Soldat i United States Army maler ansiktet i kamuflasjemønster under en militærøvelse i Puerto Rico 1998
File:Tiger Face paint.jpg|Vestlig gutt dekorert med ansiktsmaling utformet som en tigermaske. Motivet er laget med hobbymaling eller teatersminke. 


## Referanser


## Se også
* Ansiktsmaling
* Liksminke, corpse paint
* Sminke, teatersminke
* Krigsmaling
* Tatovering, henna-tatovering
* Tā moko (en), dekorative ansikts- og kroppsarr hos maoriene

## Eksterne lenker
*
VM i kjelkehockey 2009

**VM i kjelkehockey 2009** ble arrangert i perioden 9. til 16. mai 2009, i Ostrava i Tsjekkia. 

Dette var femte gang det ble arrangert VM i kjelkehockey, og regjerende verdensmestre var Canada. 

## Deltakerland
;Gruppe A
* 
* 
* 
* 

;Gruppe B
* 
* 
* 
* 

## Medaljevinnere

## Eksterne lenker
*
Tony Pulis

**Anthony Richard «Tony» Pulis** (født 16. januar 1958 i Newport) er en walisisk fotballtrener og tidligere fotballspiller.

Pulis tok «FA coaching badge» kun 19 år gammel, og fikk UEFA A-lisens da han var 21 år – noe som gjør han til en av tidenes yngste som oppnår dette. Pulis har tidligere trent Bournemouth, Gillingham, Bristol City, Portsmouth og Plymouth Argyle.

20. november 2017 fikk han sparken som trener for West Bromwich Albion FC.

26. desember 2017 ble han ansatt som ny trener for Middlesbrough FC. 17. mai 2019 ble det klar at han ikke ville få fornyet sin kontrakt med Middlesbrough.

12. november 2020 ble Tony Pulis ansatt som ny trener i Sheffield Wednesday. Han etterfulgte der Garry Monk som fikk sparken etter et år i klubben.

## Referanser


## Eksterne lenker
*
37. serierunde i Premier League 2008/09

**37. serierunde i Premier League 2008/09** begynte lørdag 16. mai med Manchester United – Arsenal kl. 13:45, og seks kamper 16:00. Søndag 17. mai spilte West Bromwich mot Liverpool og Chelsea mot Blackburn. Runden ble avslutta mandag 18. mai 21:00 med Portsmouth mot Sunderland.

## Kampfakta

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2008/09: Terminliste og resultater  på altomfotball.no
Langenes batteri

**Langenes batteri** og **Langenes brogalleri** ligger vest for Glomma ved Langenes jernbanebro i Indre Østfold kommune. Batteriet inngikk som et av de første anleggene i utbyggingen av Glommenlinjen, og sto ferdig allerede i 1899. Batteriet hadde plass til seks 7,5 cm feltkanoner. Anlegget er tildels kraftigere anlagt enn flere av de øvrige batteristillingene fra dette tidsrommet med fullt overdekkende dekningsrom mellom de seks kanonstandplassene. 

Etter unionsoppløsningen i 1905 ble anlegget forsterket med et brogalleri med stillinger ut mot Glomma, *Langenes brogalleri*. Brogalleriet er delvis utsprengt i fjell og med mitraljøsestillinger i betong som kunne bestryke jernbanebroen. Det var ferdig utbygget i 1916. Batteriet ble reaktivert under første verdenskrig. Porter og piggtrådsperringer er fra tiden 1914 – 18. 

Til anlegget hører også brønn, oppholdsrom, kjøkken, proviantrom og ammunisjonsrom. 
I 1935 ble det satt opp luftvernartilleri i området.

Deler av dekningsmuren ved brogalleriet ble skadet under storflommen i 1996. 

Hele anlegget er i Forsvarets eie, og er fredet.

Batteriet er et av de eldste anleggene i Glommenlinjen. 

## Kilder
* ''Nasjonale Festningsverks nettsted'': Langenesbatteriet
* ''Landsverneplan for Forsvaret'': Langenes batteri

## Se også
* Langnes skanse

## Eksterne lenker
*
Gruppesex

**Gruppesex** er seksuelt samkvem mellom mer enn to mennesker på samme tid. Når en gruppe mennesker er sammen og har sex med hverandre slik at de tilstedeværende deltar er det gruppesex. Gruppesex kan også skje ved at et menneske har sex med flere personer samtidig.

Swinging er en form for gruppesex som innebærer partnerbytte der to eller flere par har sex med hverandres partner.
Skorås nordre batteri

**Skorås nordre batteri** ligger på vestsiden av Glomma i Indre Østfold kommune, rett vest for Solbergfoss kraftverk. Batteriet ble anlagt i 1902-03 i de urolige årene før unionsoppløsningen i 1905. Sammen med Skorås søndre batteri og Langenes batteri skulle batteriet hindre kryssing av Glomma mellom Langnes jernbanebro og Solli.

Batteriet hadde plass til seks Ehrhardt 7,5&nbsp;cm feltkanoner og besetningen kunne være 112 mann og ca. 90 hester. Batteriets standplasser på venstre fløy er nedsprengt i fjell, mens de på høyre side har oppbygget brystvern. Fra høyre fløy er det også en trappeforbindelse ned til batteriveien som gir adkomst til Skorås søndre batteri. Bak standplassene finner en fundamentet etter orienteringsbordet på en liten knaus.

Batteriet er fortsatt i Forsvarets eie, og er fredet.

## Kilder
* ''Nasjonale Festningsverks nettsted'': Skorås nordre batteri
* ''Landsverneplan for Forsvaret'': Skorås Nordre batteri

## Eksterne lenker
*
Epifor

**Epifor** eller **epifora** m. (av gr. ἐπιφορά, «tilføyelse») er et retorisk og stilistisk virkemiddel, hvor en i slutten av hver verselinje gjentar samme ord eller hele setningsleddet.

## Se også
* Anafor
* Epanastrofe
* Symploke

## Litteratur
* Asbjørn Aarnes: *Litterært leksikon. Begreper og betegnelser. Teori – Kritikk – Historie*. 3. utvidede og reviderte utgave. Oslo 1977 ISBN 82-518-0541-4
Skorås søndre batteri

**[[Skorås søndre batteri]]** ligger på vestsiden av Glomma noe sør for Solbergfoss kraftverk i Indre Østfold kommune. Batteriet ble anlagt i 1902–1903 som resultat av usikkerhetene som ledet frem til unionsoppløsningen i 1905. Det var bygget for fire 10,5 cm kanoner fra Posisjonsartilleriet, hver med seks manns betjening. Bemanningen ved batteriet kunne være 118 mann og ca. 104 hester. 

Anlegget er kraftig bygget dels med overdekkede rom for mannskapene og ammunisjonsmagasin. 

Batteriet skulle sammen med Skorås nordre batteri og Langenes batteri hindre en overgang over Glomma mellom Mørkfoss og Fossum med Onstadsund og jernbanebroen.

Anlegget er fredet og fortsatt i Forsvarets eie.

## Kilder
* ''Nasjonale Festningsverks nettsted'': Skoraas søndre batteri
* ''Landsverneplan for Forsvaret'': Skorås søndre batteri

## Eksterne lenker
*
Aneuretinae

* *[[Aneuretellus]]*
* *[[Aneuretus]]*
* *[[Burmamyrma]]*
* *[[Mianeuretus]]*
* *[[Paraneuretus]]*

**Aneuretinae** er en gruppe (underfamilie) av maur. Det er bare beskrevet én nålevende art, fra Sri Lanka, i tillegg blir noen fossile arter plassert i denne gruppen.

## Utseende
*[[Aneuretus simoni]]* er en liten (ca. 2,5&nbsp;mm), gulbrun maur. Hodet er nokså stort og mer eller mindre hjerteformet, fasettøynene ovale og middelsstore. Antennene har et langt, tynt "skaft" (første ledd) som når tilbake til hodets bakkant, ellers er de også ganske tynne. Mandiblene er forholdsvis små, clypeus (mellom hodets fremkant og antennefestet) temmelig stor. Thorax er ganske smal. På den bakre delen (metanotum) er det en oppstående pigg. "Stilken" som fester bakkroppen til thorax er ganske smal, bakerst brått utvidet. Bakkroppen er pæreformet.
## Levevis

## Utbredelse
Den nålevende arten, *[[Aneuretus simoni]],* finnes bare på Sri Lanka.

## Systematisk inndeling
Aneuretinae, Dolichoderinae og Formicinae danner trolig en monofyletisk gruppe, med Aneuretinae som søstergruppen til de andre to underfamiliene til sammen.

* ordenen vepser (Veps, maur og bier) (Hymenoptera) 
** underordenen **[[stilkvepser]]**, (Apocrita)
*** gruppe **[[broddvepser]]**, (Aculeata)
**** familie Maur (Formicidae) 
***** underfamilie Aneuretinae
****** *[[Aneuretus simoni]]* Emery, 1893 – eneste kjente, nålevende art
****** *[[Aneuretellus deformis]]* – kjent fra fossiler
****** *[[Mianeuretus mirabilis]]* – kjent fra fossiler
****** *[[Paraneuretus longicornis]]* – kjent fra fossiler
****** *[[Paraneuretus tornquisti]]* – kjent fra fossiler
****** *[[Burmamyrma rossi]]* – usikkert om denne hører til her, kjent fra fossiler

## Litteratur
* Bolton, B. 1995. *A New General catalogue of the Ants of the World.* Harvard University Press. 504 sider. ISBN 0-674-61514-X.
* Hölldobler, B. og Wilson, E.O. 1994. *Journey to the Ants*. Belknap Press. ISBN 0-674-48525-4

## Eksterne lenker
* 
* Tree Of Life: Aneuretinae Bilder
* Antweb: Aneuretinae
Talent Danmark

**Talent** er et dansk tv-program med samme oppsett som Norske Talenter, Britain's Got Talent osv. Programmet hadde premiere på DR1 i Danmark 15. august 2008, og finalen ble avholdt 24. oktober 2008. Vinnere av Danish Talent 2008 ble Robotdrengene Jeppe & Nick som danset popping, på 2.-plass kom hiphop-danseren Nicklas the Nerd og sangeren Ragnar kom på 3.-plass.

## Statistikk
* **Semifinale 1:**
** **1.-plass (vant publikumsstemmene):**
*** Robotdrengene
** **2.-plass (vant dommerstemmene):**
*** Alex
** **3.-plass (tapte dommerstemmene):**
*** Gustav
** **Utstemt (4.-8.-plass):**
*** Sara Sofia
*** Christian og Emil
*** Flaskedrengene
*** Lise
*** Hannibal
* **Semifinale 2:**
** **1.-plass (vant publikumsstemmene):**
*** Nicklas
** **2.-plass (vant dommerstemmene):**
*** Ragnar
** **3.-plass (tapte dommerstemmene):**
*** Trio Kaya, Igor og Anna
** **Utstemt (4.-8.-plass):**
*** Miss OTB
*** Abominabel
*** Baltzer-brødrene
*** Skipping Team
*** Edward
* **Semifinale 3:**
** **1.-plass (vant publikumsstemmene):**
*** Maya
** **2.-plass (vant dommerstemmene):**
*** Merrylu
** **3.-plass (tapte dommerstemmene):**
*** Kasper
** **Utstemt:** (4.-8.-plass):**
*** Lasse
*** Ronny & Sonny Ronson
*** Jonathan
*** Mikkel
*** Gentofte Gospelkor
* **Semifinale 4:**
** **1.-plass (vant publikumsstemmene):**
*** Ground Elements
** **2.-plass (vant dommerstemmene):**
*** Matoni Band
** **3.-plass (tapte dommerstemmene):**
*** Thomas
** **Utstemt (4.-8.-plass):**
*** Sune
*** Morten
*** Sia
*** Louise
*** Nikolaj
* **Finale:**
** **1.-plass (vinner av Danish Talent 2008):**
*** Robotdrengene
** **2.-plass:**
*** Nicklas
** **3.-plass:**
*** Ragnar
** **Utstemt (4.-8.-plass):'''
*** Alex
*** Maya
*** Merrylu
*** Ground Elements
*** Matoni Band